Document ID: 32010R0365
Publication Date: 2010-04-28

Content:
REGOLAMENT TAL-KUMMISSJONI (KE) Nru 365/2010
tat-28 ta’ April 2010
li jemenda r-Regolament (KE) Nru 2073/2005 dwar kriterji mikrobijoloġiċi għal oġġetti tal-ikel fir-rigward ta’ Enterobacteriaceae fil-ħalib pasturizzat u prodotti oħrajn ta’ likwidi tal-ħalib ippasturizzat u Listeria monocytogenes fil-melħ tajjeb għal mal-ikel
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 852/2004 tal-Parlament Ewropew u tal-Kunsill tad-29 ta' April 2004 dwar l-iġjene tal-oġġetti tal-ikel (1), u partikolarment l-Artikoli 4(4) tiegħu,
Billi:
(1)
Ir-Regolament tal-Kummissjoni (KE) Nru 2073/2005 tal-15 ta' Novembru 2005 dwar il-kriterji mikro-bijoloġiċi għall-oġġetti ta' l-ikel (2) jistipula l-kriterji mikro-bijoloġiċi għal ċerti mikro-organiżmi u r-regoli ta' implimentazzjoni li jridu jikkonformaw magħhom l-operaturi fis-settur ta' l-ikel fl-implimentazzjoni tal-miżuri ġenerali u speċifiċi ta' iġjene msemmija fl-Artikolu 4 tar-Regolament (KE) Nru 852/2004.
(2)
Skont l-artikolu 10 tar-Regolament (KE) Nru 2073/2005 il-kriterji mikrobijoloġiċi għandhom jiġu riveduti sabiex iqisu l-progress fix-xjenza, t-teknoloġija u l-metodoloġija, il-mikroorganiżmi patoġeniċi li qed jitfaċċaw fl-oġġetti tal-ikel, u l-informazzjoni minn valutazzjonijiet ta’ riskju.
(3)
Il-Kapitolu 1 tal-Anness I tar-Regolament (KE) Nru 2073/2005 jistipula kriterji ta’ sikurezza tal-ikel għal Listeria monocytogenes f’ċertu ikel lest biex jittiekel. Il-Parti 1.3 tipprovdi limiti għal ikel lest biex jittiekel mhux favorevoli għall-iżvilupp ta' L. Monocytogenes, għajr dak maħsub għat-trabi u għal skopijiet mediċi speċjali. Operaturi tan-negozju tal-ikel huma meħtieġa li jipprovdu evidenza tal-konformità mal-kriterji fi mqiegħda fis-suq matul il-perjodu ta' konservabilità tagħhom.
(4)
Skont ir-Regolament (KE) Nru 178/2002 tal-Parlament Ewropew u tal-Kunsill tat-28 ta' Jannar 2002 li jistabbilixxi l-prinċipji ġenerali u l-ħtiġiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta’ sigurtà tal-ikel (3), il-melħ tajjeb għal mal-ikel huwa ikel lest biex jittiekel. Skont evidenza xjentifika, il-preżenza u s-sopravivenza ta’ L. monocytogenes fil-melħ mhix probabbli f’ċirkostanzi normali. Għaldaqstant, il-melħ tajjeb għal mal-ikel għandu jiżdied man-nota 4 f’qiegħ il-paġna tal-Kapitolu 1 tal-Anness I tar-Regolament (KE) Nru 2073/2005 li jistipula ikel lest biex jittiekel li ma jeħtieġx ittestjar regolari ta' L. monocytogenes.
(5)
Skont ir-Regolament (KE) Nru 2073/2005, kriterju ta’ iġjene ta’ proċess japplika għal Enterobacteriaceae fil-ħalib pasturizzat u prodotti oħrajn ta’ likwidi tal-ħalib pasturizzat inkluż metodu analitiku ta’ referenza u limiti.
(6)
Il-metodu analitiku ta’ referenza stipulat għal Enterobacteriaceae fil-ħalib pasturizzat u prodotti oħrajn ta’ likwidi tal-ħalib pasturizzat ISO 21528-1 wera li hu diffiċli biex jintuża għal analiżi ta’ rutina fil-kontrolli tiegħu stess minħabba li fih ħafna xogħol u jieħu ħafna ħin. Minħabba żvilupp metodoloġiku l-metodu analitiku ta’ referenza ta’ Enterobacteriaceae fil-ħalib pasturizzat u prodotti oħrajn ta’ likwidi tal-ħalib pasturizzat għandu jinbidel għal ISO 21528-2 li hu eħfef u iżjed faċli biex isir.
(7)
Metodi analitiċi ta’ referenza għandhom effett fuq ir-riżultati tat-testijiet. Għaldaqstant, il-limitu tal-kriterju ta’ Enterobacteriaceae fil-ħalib pasturizzat u prodotti oħrajn ta’ likwidi tal-ħalib pasturizzat jeħtieġ. Il-bidla xorta għandha tiggarantixxi limitu biżżejjed ta’ tkixxif għall-iġjene ta’ proċess minħabba li problemi simili fil-proċess ta’ manifattura jikkawżaw żvilupp ħafna akbar ta’ Enterobacteriaceae.
(8)
Minħabba bidla riċenti fit-tassonomija l-isem ta’ Enterobacter sakazakii fir-Regolament (KE) Nru 2073/2005 għandu jinbidel għal Cronobacter spp. (Enterobacter sakazakii).
(9)
Uħud mid-dispożizzjonijiet kienu applikabbli sal-1 ta’ Jannar 2010 u dawk ġodda diġà stabbiliti fir-Regolament se japplikaw minn hemm 'il quddiem. Biex tkun iffaċilitata l-leġġibbiltà ta’ dawn id-dispożizzjonijiet, huwa xieraq li jitħassru l-antiki.
(10)
Għaldaqstant ir-Regolament (KE) Nru 2073/2005 għandu jiġi emendat skont dan.
(11)
Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali u la l-Parlament Ewropew u lanqas il-Kunsill ma opponewhom,
ADOTTAT DAN IR-REGOLAMENT:
Artikolu 1
L-Anness I għar-Regolament (KE) Nru 2073/2005 qed jiġi emendat kif ġej:
1.
Il-Kapitolu 1 jiġi emendat kif ġej:
(a)
Ir-ringiela 1.5 għandha tinbidel b'dan li ġej:
“1.5
Ikkapuljat u preparazzjonijiet tal-laħam magħmula minn laħam tat-tjur ta' l-irziezet maħsuba biex jittieklu msajra
Salmonella
5
0
Assenza f'25 g
EN/ISO 6579
Prodotti mqiegħda fis-suq matul il-perjodu ta' konservabilità tagħhom”
(b)
Ir-ringiela 1.9 għandha tinbidel b'dan li ġej:
“1.9
Prodotti tal-laħam magħmula minn laħam tat-tjur maħsuba biex jittieklu msajra
Salmonella
5
0
Assenza f'25 g
EN/ISO 6579
Prodotti mqiegħda fis-suq matul il-perjodu ta' konservabilità tagħhom”
(c)
Ir-ringiela 1.24 għandha tinbidel b'dan li ġej:
“1.24
Formoli mnixxfa tat-trabi u ikel djetetiku mnixxef għal skopijiet mediċi speċjali maħsuba għal trabi ta’ inqas minn sitt xhur (14)
Cronobacter spp. (Enterobacter sakazakii)
30
0
Assenza f'10 g
ISO/TS 22964
Prodotti mqiegħda fis-suq matul il-perjodu ta' konservabilità tagħhom”
2.
Fin-nota 4 f’qiegħ il-paġna tal-Kapitolu 1 jiżdied dan il-punt li ġej:
“-
melħ tajjeb għal mal-ikel”
3.
Parti 2.2 tal-Kapitolu 2 hi emendata kif ġej:
(a)
Ir-ringiela 2.2.1 tiġi mibdula b’dan li ġej:
“2.2.1
Ħalib ippasturizzat u prodotti oħra likwidi tal-ħalib ippasturizzat(4)
Entero-bacteriaceae
5
0
10 cfu/ml
ISO 21528-2
Tmiem il-proċess tal-manifattura
Kontrolli fuq l-effiċjenza tat-trattament bis-sħana u l-prevenzjoni tal-kontaminazzjoni mill-ġdid kif ukoll il-kwalità tal-materji primi”
(b)
Nota ta’ qiegħ il-paġna (2) hija mibdula b’li ġej:
“(2)
Għall-punti 2.2.1, 2.2.7, 2.2.9 u 2.2.10 m = M”
Artikolu 2
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha.
Magħmul fi Brussell, it-28 ta’ April 2010.

Metadata:
Eurovoc Level 1 Categories: 100158
100149
100157
Eurovoc Level 2 Categories: 100258
100257
100215
100255
100262
Eurovoc Level 3 Categories: 2914
2763
656
2736
1268
All Eurovoc Categories: 1442
1575
1894
2738
656
6569